एएससीआई और विस्तार शिक्षा निदेशालय नौणी के बीच एमओयू
सोलन | कुशलभारत कार्यक्रम के तहत एग्रीकल्चर स्किल काउंसिल ऑफ इंडिया (एएससीआई) और विस्तार शिक्षा निदेशालय नौणी यूनिवर्सिटी के बीच समझौता ज्ञापन किया गया। काउंसिल के डायरेक्टर कमल सोढी अौर निदेशक विस्तार शिक्षा डॉ. विजय सिंह ठाकुर ने इस समझौते पर हस्ताक्षर किए। डॉ. ठाकुर ने बताया कि प्रधानमंत्री की कुशल भारत नीति प्रदेश सरकार की कुशल भारत नीति के तहत आने वाले पांच वर्षों में किसानों की आय दोगुनी होनी चाहिए। इसके मद्देनजर यह समझौता किया गया है जिसके अंतर्गत किसानों की क्षमता बढ़ाने के लिए समय-समय पर उन्हें नई तकनीकी जानकारी देकर उनकी आय में वृद्धि करनी होगी और उन्हें सफल उद्यमी बनाना होगा। हिमाचल प्रदेश के किसानों को बागवानी वानिकी के क्षेत्र में प्रशिक्षकों को प्रशिक्षण दिया जाएगा। यह प्रशिक्षण यूनिवर्सिटी के विस्तार शिक्षा निदेशालय विभिन्न अनुसंधान केंद्रों कृषि विज्ञान केंद्रों के माध्यम से करवाया जाएगा।
hin_Deva hin_Deva